Kritériá na vyhodnocovanie žiadosti o poskytnutie dotácie

Poradové číslo	Kritériá	

1.	Ciele projektu
Hodnotia sa konkrétne ciele projektu podľa účelu, na ktorý sa žiada dotácia a prínos pre rezort ministerstva obrany.	

2.	Cieľové skupiny
Hodnotí sa počet alebo predpokladaný počet fyzických osôb, pre ktoré sa budú uskutočňovať aktivity na dosiahnutie účelu, na ktorý sa žiada dotácia a odôvodnenie výberu cieľových skupín.	

3.	Realizovateľnosť projektu
Hodnotí sa komplexnosť popisov jednotlivých aktivít projektu, súlad projektových aktivít s cieľom a plánovaným výsledkom projektu, nadväznosť navrhovaných projektových aktivít na činnosť žiadateľa a nadväznosť navrhovaného projektu na projektové aktivity realizované v predchádzajúcom období.	

4.	Časový harmonogram projektu
Hodnotí sa realizovateľnosť jednotlivých projektových aktivít z časového hľadiska.	

5.	Efektívnosť a opodstatnenosť finančných prostriedkov predpokladaných na realizáciu projektu
Hodnotí sa nevyhnutnosť výdavkov na realizáciu projektu, špecifikácia  jednotlivých položiek rozpočtu projektu, ich oprávnenosť a reálnosť a vyrovnanosť rozpočtu projektu v závislosti od plánovaných aktivít.	

6.	Miera integrovania znalostného trojuholníka výskum, vzdelávanie a inováciex)
Hodnotí sa miera integrovania výskumu a vzdelávania, ak žiadateľom je výskumná organizácia, miera prispievania k zvýšeniu úrovne prenosu poznatkov a výsledkov výskumu do praxe a miera možnosti aplikácie výsledkov projektu v hospodárskej alebo spoločenskej praxi.	

7.	Nadväznosť projektu na doterajšie a pripravované aktivityx)
Hodnotí sa miera nadväznosti projektu na iné aktivity žiadateľa  a či projekt  podporuje a stimuluje ďalšie aktivity žiadateľa. 	

8.	Dostupné vedecké a technické kapacity a infraštruktúrax)
Hodnotí sa prax a úspešnosť žiadateľa a jeho zamestnancov v oblasti výskumu a vývoja, vedecká úroveň žiadateľa a jeho zamestnancov preukázaná vedeckými publikáciami vydanými v renomovaných vedeckých a odborných periodikách a dostatočnosť infraštruktúry žiadateľa na zabezpečenie cieľov projektu.	

x) Kritérium sa vyhodnocuje len u žiadateľa na účel podľa § 2 písm. e) až k) zákona.